Альфрэд Ізідар Ромэр

**Альфрэд Ізідар Ромэр** (**Roemer, Römer**; 16 красавіка 1832, Вільня — 24 студзеня 1897) — жывапісец, скульптар, мэдальер, мастацтвазнавец, этнограф.

## Біяграфія
З шляхецкага роду Ромэраў, сын Эдварда Яна Ромэра. Скончыў Дваранскі інстытут у Вільні (1850), адначасова вучыўся малюнку ў К. Ш. Русецкага. У 1857 зрабіў падарожжа па Нямеччыне (Дрэздэн), Францыі (Парыж), Бэльгіі й Італіі. За ўдзел у паўстаньні 1863—1864 зьняволены й сасланы ў Кастрамскую губэрню. У 1867 падарожнічаў па Чэхіі, Нямеччыне, Швайцарыі, Францыі, дзе вучыўся жывапісу, гравэрскаму майстэрству. У 1874 вярнуўся на радзіму, жыў у маёнтку жонкі Каралінаве (Пастаўскі раён). Ад 1884 у Кракаве, ад 1888 сябар Камісіі гісторыі мастацтва Акадэміі навук у Кракаве. У справаздачах Камісіі апублікаваў працу «Польскія паясы, іх фабрыкі й знакі» (1893), адзін з разьдзелаў якой прысьвечаны слуцкім паясам, даклад «Да гісторыі віленскай школы прыгожых мастацтваў» (1896).

## Творчасьць

Маляваў партрэты, пэйзажы, тэматычныя кампазыцыі, рабіў замалёўкі з жыцьця народу («Сялянская хата», «Сялянская дзяўчынка», «Сялянскі двор», «Каля карчмы», інш.), маляваў архітэктурныя помнікі («Вішнева. Двор. Выгляд з фасаду»). Аўтар твораў на рэлігійныя сюжэты («Найсьвяцейшая Дзева» й «Усьпеньне» у касьцёле ў Пінску, «Хрыстос зь дзіцём» у касьцёле Яна Хрысьціцеля ў в. Камаі Пастаўскага раёну). Стваральнік бронзавых мэдалёў з партрэтнымі выявамі, гравюраў з выявамі сялянаў, карыкатураў. Рэпрадукцыі гравюраў і этнаграфічныя працы Ромэра зьмяшчалі часопісы «Tygodnik ilustrowany», «Litwa i Ruś», «Wisła» і інш. На іх старонках былі зьмешчаныя рэпрадукыі гравюраў «Касьцёл у Камаях. Віленская губэрня» (1878), «Мешчанін зь Віленскай парафіі» (1881), «Селянін з Магілёўскай губэрні Рагачоўскага павета» (1881), «Стары касьцёл у Кабыльніку Сьвянцянскага павету 1880», фальклёрная публікацыя «Усяночная арацыя» (1897).

## Ушанаваньне памяці
Імя Альфрэда Ромэра носяць вуліцы ў вёсках Камаі і Каралінава, а таксама Пастаўская дзіцячая мастацкая школа. Плянавалася ў 2009 годзе, да 600-годзьдзя раённага цэнтра, недалёка ад школы ўсталяваць помнік мастаку.

15 жніўня 2001 годзе ў Каралінаве быў усталяваны помнік жонцы Альфрэда Ромэра, мясцовай асьветніцы Вандзе Ромэр (1850—1944; скульптар А. І. Цыркуноў).

## Галерэя

Файл:Alfred Romer - Portret córki Heleny z pieskiem.jpg|ГеленаРомэр-Ачанкоўская
Файл:Хрыстос і сірата.jpg|Хрыстос і сірата
Файл:Madonna Pinskaya.jpg|Мадонна Пінская
Файл:Mergaitės rankų studija.jpg|Жаночыя рукі 
Файл:Landvarova, Tyškievič. Ляндварова, Тышкевіч (A. Römer, 1869).jpg|Ляндварова, 1869
Файл:Troki, Fara. Трокі, Фара (A. Römer, 1869).jpg|Трокі
Файл:Troki, Fara, Römer. Трокі, Фара, Ромэр (A. Römer, 1850-97).jpg|Трокі
Файл:Selfportrait Alfred Izydor Römer.jpg|Аўтапартрэт
Файл:Florian Danauskas. 1860Romer.jpg|Партрэт ссыльнага паўстанца Флярыяна Даноўскага, 1860, Нацыянальны музэй Летувы
Файл:Alfred Romer.Alexandravicius.jpg|Партрэт сьвятара Баляслава Александровіча, 1864, Нацыянальны музэй Летувы


## Крыніцы

Альфрэд Ізідар
Катэгорыя:Нарадзіліся 16 красавіка
Катэгорыя:Нарадзіліся ў 1832 годзе
Катэгорыя:Нарадзіліся ў Вільні
Катэгорыя:Беларускія мастацтвазнаўцы
Катэгорыя:Беларускія мастакі і мастачкі
Катэгорыя:Беларускія скульптары
Катэгорыя:Беларускія этнографы
Катэгорыя:Асобы Віленскай губэрні
Катэгорыя:Паўстанцы 1863—1864 гадоў
Катэгорыя:Памерлі 24 студзеня
Катэгорыя:Памерлі ў 1897 годзе
Катэгорыя:Пахаваныя ў Троках